Spin Off G.I. Joe SNAKE EYES Akan Menemui Penonton Pada Oktober 2021
Paramount Pictures telah mengumumkan tarikh baru filem spin off G.I. Joe Snake Eyes pada 22 Oktober 2021. Filem lakonan Henry Golding ini sepatutnya menemui penonton pada Oktober ini, tetapi ditunda akibat pandemik COVID-19.  Pelakon kelahiran Sarawak, Henry Golding akan memainkan watak utama sebagai Snake Eye. Dia turut disertai Adrew Koji sebagai Strom, aktres rancangan Money Heist,Ursula Corbero sebagai The Baroness, Iko Uwais sebagai Hard Master, guru kepada Snake Eyes, Samara Weaving sebagai Scarlett, Steven Allerick sebagai ayah kepada Snake Eye dan Takehiro Hira sebagai antagonis utama, manakala watak lakonan Haruka Abe masih lagi tidak diketahui. Pengarah filem R.I.P.D, Robert Schwentke akan mengarahkan filem ini berdasarkan skrip yang ditulis oleh Evan Spiliotopoulos. Plot filem masih lagi tidak didedahkan, tetapi dikhabarkan ia akan berkisarkan tentang Snake Eye yang ingin membalas dendam terhadap kematian ayahnya dengan menyertai klan Ninja.